b'\n_START_ARTICLE_\nRadio Hit\n_START_PARAGRAPH_\nRadio Hit je radijska postaja, ki je kot prvi komercialni radio redno za\xc4\x8dela oddajati 1. aprila 1993 na frekvenci 95,6 MHz. V za\xc4\x8detku je radio oddajal 8 ur dnevno od 12.00 do 20.00 ure, \xc5\xbee leto dni pozneje pa je izpolnil delovni na\xc4\x8drt s 24-urnim lastnim programom. V letu 2006 so pridobili nove prostore in tudi nov modernej\xc5\xa1i logotip. V logotipu \xc5\xa1e vedno ostaja figura Hitko._NEWLINE_V drugi polovici leta 2014 so skoraj popolnoma spremenili program, izbiro glasbe so prepustili anketnemu izboru poslu\xc5\xa1alcev in jo prilagodili mlaj\xc5\xa1i generaciji, ob tem pa so precej zmanj\xc5\xa1ali \xc4\x8das vodenega programa in \xc5\xa1tevilo moderatorjev._NEWLINE_Najbolj odmevna Hitova prireditev je bila Pozdrav poletju ob koncu \xc5\xa1olskega leta, ki so ga do leta 2009 pripravljali na Kongresnem trgu, na katero je pri\xc5\xa1lo ve\xc4\x8d tiso\xc4\x8d ljudi. Radio Hit pripravlja tudi Valentinov gala ples, Hitov pokal (smu\xc4\x8danje in odbojka), Hitovo sejmarjenje, Dan mladih, nekaj let so pripravljali tudi odmeven Hitov festival (1999-2004)._NEWLINE_Radio Hit je v letih 2005 in 2006 so osvojili viktorja za najbolj\xc5\xa1o radijsko postajo._NEWLINE_Leta 2005 je viktorja za najbolj\xc5\xa1ega radijskega voditelja prejel Robert Pe\xc4\x8dnik - Pe\xc4\x8do, leta 2006 \xc5\xa0pela Mo\xc4\x8dnik, leta 2007 pa Matej \xc5\xa0pehar - Racman.'